|  |  |
| --- | --- |
|  | 7. april 2017Pressemeddelelse |
|   | Forskning og FormidlingFormidling41 20 60 96Karen.torp-pedersen@natmus.dk |

**Elektronisk musik på Harald Blåtands vikingeborg**

**Kulturcyklen præsenterer ’LYDskjul #4: genLYD på Borgen’. Oplev vikingetiden give genlyd på Trelleborg gennem elektronisk musik og lydinstallationer. Det sker 12. april fra kl. 16-20.**

’LYDskjul #4: genLYD på Borgen’ er audiowalk, koncert og lydinstallationer, hvor gæsterne oplever vikingetiden igennem et lydtæppe af kampråb, knitrende ild fra bålet, hammerslag og musik.

**Lyt til vikingernes hverdag på Trelleborg**

Med en smartphone med GPS kan man gå på opdagelse på Harald Blåtands Trelleborg. Alt efter hvor du befinder dig, udfolder små lydbidder sig på området. F.eks. kan du høre hammerslag fra smedjen i vikingelandsbyen, kampråb ved borgens ringmur og musikalske fortolkninger af vikingetidens lyde og musikinstrumenter.

**Elektronisk musik af Nikki Dieu og Nicolaj Valsted**

Ved lydstationen ’lyd&mag’ kan du slænge dig i fatboys og vikingeskind i langhuset og lytte til Nikki Dieu og Nicolaj Valsted. De to lokale lydproducenter fortolker vikingetiden ind deres egen musik.

**Lav din egen lyd**

Ved ’Gi’ LYD’ kan du få lov til selv at lege med lyd. Kulturcyklen sørger for, at en lydsamplestation står klar på Trelleborg, så alle kan prøve kræfter med lydproduktion og redigering.

**Lyt og vind**

Som gæst kan du deltage i en konkurrence, hvor du skal gætte 13 forskellige lyde. Vinderne går hjem med en flot præmie.

 **Lad roen sænke sig**

I ’Stilhedslogen’, kan du lytte til noget så sjældent som stilhed. Måske bliver du ført tilbage til en tid uden maskinstøj og trafik.

Det hele løber af stablen onsdag d. 12. april fra kl. 16-20 på Vikingeborgen Trelleborg.

Indgang, lidt snacks og varm saft er GRATIS, og der vil være mulighed for at købe autentisk vikingemad til 20 kr. Så husk lidt kontanter.

Arrangører: Trelleborg, Kulturcyklen og Slagelse Musikhus

**For yderligere oplysninger kontakt:**

Amalie Pi Sørensen, studerende
Trelleborg, Nationalmuseet
Tlf.: 40 84 69 14
apn@natmus.dk

Sofie Vedel Breidahl, studerende

Slagelse Musikhus
Tlf.: 51 35 21 12
sobre@slagelse.dk

Anne-Christine Larsen, overinspektør
Trelleborg, Nationalmuseet
Tlf.: 41 20 63 90
acl@natmus.dk